BILANȚUL ZILEI: Peste 3.000 de noi cazuri COVID-19 şi 27 de decese, în ultimele 24 de ore.
În ultimele 24 de ore au fost înregistrate 3.047 cazuri noi de persoane infectate cu SARS – CoV – 2, cu 1.715 mai multe faţă de ziua anterioară. Până marţi, 65.129 de persoane diagnosticate cu infecţie cu SarsCov-2 au decedat. În ultimele 24 de ore au fost raportate de către INSP 27 decese.
Peste 3.000 de noi cazuri de COVID-19 şi 27 de decese la pacienţi confirmaţi cu noul coronavirus au fost raportate în ultimele 24 de ore, a anunţat marţi Ministerul Sănătăţii.În ultimele 24 de ore au fost înregistrate 3.047 cazuri noi de persoane infectate cu SARS – CoV – 2, cu 1.715 mai multe faţă de ziua anterioară. 376 dintre cazurile noi din 24 de ore sunt ale unor pacienţi reinfectaţi, testaţi pozitiv la o perioadă mai mare de 90 de zile după prima infectare.Distinct de cazurile nou confirmate, în urma retestării pacienţilor care erau deja pozitivi, 265 de persoane au fost reconfirmate pozitiv.În unităţile sanitare de profil, numărul de persoane internate în secţii cu COVID-19 este de 2.377, cu 188 mai puţin faţă de ziua anterioară. De asemenea, la ATI sunt internate 360 persoane, cu 21 mai puţin decât în ziua anterioară. Dintre cei 360 pacienţi internaţi la ATI, 308 sunt nevaccinaţi.Din totalul pacienţilor COVID-19 internaţi, 133 sunt minori, 132 fiind internaţi în secţii, cu 27 mai puţin decât în ziua anterioară, şi unul în ATI, cu unul mai mult decât în ziua anterioară.Până marţi, 65.129 de persoane diagnosticate cu infecţie cu SarsCov-2 au decedat.În ultimele 24 de ore au fost raportate de către INSP 27 decese (14 bărbaţi şi 13 femei), fără decese raportate anterior intervalului de referinţă.Dintre cele 27 decese, unul a fost înregistrat la categoria de vârstă 30-39 de ani, unul la categoria de vârstă 50-59 de ani, 9 la categoria de vârstă 60-69 de ani, 5 la categoria de vârstă 70-79 de ani şi 11 la categoria de vârstă peste 80 de ani. Toate decesele înregistrate sunt ale unor pacienţi care au prezentat comorbidităţi.Din totalul de 27 pacienţi COVID-19 decedaţi, 20 au fost nevaccinaţi şi 7 vaccinaţi. Unul dintre pacienţii vaccinaţi care au decedat avea vârsta între 30-39 de ani, unul avea vârsta între 50-59 de ani, 3 aveau vârsta între 60-69 de ani, unul avea vârsta între 70-79 de ani şi unul avea vârsta peste 80 de ani. Toţi pacienţii prezentau comorbidităţi.